Anjeli: Unë dhe "Juventus" vazhdojmë ta mbështesim Ronaldon
Presidenti i ekipit të futbollit foli sot gjatë një takimi aksionerësh në Torino
Presidenti i Juventusit, Andrea Anjeli, ka dalë në mbështetje të Kristiano Ronaldos, ndërsa ylli i futbollit po përballet me një akuzë përdhunimi në Shtetet e Bashkuara. Andrea Anjeli, i biri i ish-kreut të firmës “Fiat”, Umberto Anjeli, foli të enjten gjatë një takimi të aksionerëve në Torino. , u shpreh zoti Anjeli. . Kathryn Mayorga bëri një padi civile muajin e kaluar në shtetin amerikan Nevada, duke pretenduar se Ronaldo e përdhunoi në dhomën e tij të hotelit në qytetin Las Vegas, në vitin 2009. Policia gjithashtu rihapi hetimin për këtë çështje, bazuar në kërkesën e saj. Ronaldo e vetëmbrojt nga akuzat këtë javë gjatë një konference për shtyp të mbajtur përpara zhvillim të një ndeshjeje për Ligën e Kampionëve. Avokati i tij, Peter S. Christiansen, qarkulloi një deklaratë më 8 tetor ku mohoi të ketë shkelur ligjin klienti i tij. Disa prej kompanive sponsorizuese të Ronaldos, ndër to edhe kompania “Nike” dhe ajo e lojërave kompjuterike “EA Sports”, shprehën shqetësimin e tyre për këto akuza përdhunimi. , tha zoti Anjeli, i cili është edhe president i Shoqatës së Klubeve Evropiane. Në korrik, Ronaldo u largua pas nëntë vitesh nga skuadra “Real Madrid” për t’u bërë pjesë e skuadrës “Juventus”, e cila pagoi për këtë transferim rreth 132 milionë dollarë. , u shpreh atëherë drejtori i të ardhurave të “Juventusit”, Xhorxhio Riçi. Në fushë, Ronaldo vazhdon ta ndihmojë “Juventusin” të fitojë. Lojtari portugez ka shënuar pesë gola në 11 ndeshje të këtij sezoni. Që kur u akuzua për përdhunim, ai ka shënuar në dy nga katër ndeshjet e zhvilluara.